CELEX: 62008CN0105
Language: fi
Date: 2008-03-06 00:00:00
Title: Asia C-105/08: Kanne 6.3.2008 — Euroopan yhteisöjen komissio v. Portugalin tasavalta

9.5.2008   
            
            
               FI
            
            
               Euroopan unionin virallinen lehti
            
            
               C 116/15
            
         Kanne 6.3.2008 — Euroopan yhteisöjen komissio v. Portugalin tasavalta
   (Asia C-105/08)
   (2008/C 116/26)
   Oikeudenkäyntikieli: portugali
   Asianosaiset
   
      Kantaja: Euroopan yhteisöjen komissio (asiamiehet: R. Lyal ja M. Afonso)
   
      Vastaaja: Portugalin tasavalta
   Vaatimukset
   
               —
            
            
               On todettava, että Portugalin tasavalta ei ole noudattanut EY 49 ja EY 56 artiklan eikä ETA-sopimuksen 36 ja 40 artiklan mukaisia velvoitteitaan, koska se on säätänyt, että ulkomaille suoritettuja korkoja kohdellaan verotuksessa vähemmän edullisesti kuin Portugalissa sijaitseville oikeussubjekteille suoritettuja korkoja ja on näin ollen asettanut rajoituksia muissa jäsenvaltioissa ja ETA-sopimuksen piiriin kuuluvissa maissa sijaitsevien rahoituslaitosten kiinnityslainojen ja muiden luotonantopalvelujen tarjoamiselle.
            
         
               —
            
            
               Portugalin tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Yhtiöverosta annetussa laissa (Código do Imposto sobre o Rendimento das Pessoas Colectivas; CIRC) säädetään erilaisesta tuloverokohtelusta rahoituslaitoksille maksettujen korkojen osalta sen mukaan, onko niiden kotipaikka Portugalissa vaiko ei.
   Portugalissa sellaisten rahoituslaitosten, joilla ei ole siellä kotipaikkaa, saamiin korkotuloihin sovellettavat verosäännökset tarkoittavat, että näitä verotetaan samojen tulojen osalta huomattavasti rankemmin kuin sellaisia verovelvollisia, joiden kotipaikka on Portugalissa. Kansallisessa lainsäädännössä estetään näin ollen sellaisia rahoituslaitoksia, joiden kotipaikka ei ole Portugalissa, tarjoamasta erityisesti kiinnityslainoja Portugalin markkinoilla ja estetään Portugalissa asuvia henkilöitä käyttämästä sellaisia luotonantopalveluja, joita nämä rahoituslaitokset voisivat tarjota. Näin ollen kyseisellä lainsäädännöllä rikotaan EY 49 ja EY 56 artiklassa ja näitä vastaavissa ETA-sopimuksen määräyksissä taattuja perusvapauksia.